
JCDecaux Eesti OÜ-le reklaami eksponeerimiseks maksusoodustuse andmine
1. Asjaolud

Narva Linnavalitsuse ja JCDecaux Eesti OÜ (reg nr 10348263, endine ärinimi Unicom Eesti OÜ) vahel sõlmiti 24.09.2012.a leping, mis on 26.09.1998.a ja 07.12.2005.a lepingute jätkuks ja vormistatud uues redaktsioonis (edaspidi Leping). Lepinguga määrati kindlaks Narva linna haldusterritooriumil bussiootepaviljonide ja reklaamkonstruktsioonide paigaldamise ja haldamise kord ning poolte õigused ja kohustused nimetatud konstruktsioonide paigaldamisel ja haldamisel. 

JCDecaux Eesti OÜ paigaldas Narva linna haldusterritooriumile Lepingu sõlmimise päeva seisuga 20 bussiootepaviljoni ja 35 reklaamkonstruktsiooni, sh 5 linnateabekandjat. Linnateabekandjate üks külg on ette nähtud Narva linna info, kultuuri- ja spordiürituste jne ning linnakodanike teadete tasuta eksponeerimiseks.
JCDecaux Eesti OÜ pöördus 14.06.2012.a taotlusega Narva Linna Arenduse ja Ökonoomika Ameti poole võimaldada reklaamimaksusoodustust reklaamile, eksponeeritavale Narva linna haldusterritooriumil vastavalt ülalnimetatud Lepingule.
Bussiootepaviljonide, reklaamkonstruktsioonide ja linnateabekandjate valmistamise, paigaldamise ja hoolduse kulud – s.h. remondi, puhastuse, vandalismi tagajärgede likvideerimise kulud kannab JCDecaux Eesti OÜ.  

06.05.1999 Narva Linnavalitsuse korraldusega nr 886-k JCDecaux Eesti OÜ-le on antud 50% soodustust reklaamkonstruktsioonidele paigaldatava reklaamile. 14.06.2006.a Narva Linnavalitsuse korraldusega nr 736-k on JCDecaux Eesti OÜ-le antud 100% reklaamimaksu soodustust linnateabekandjatele paigaltava reklaamile. 

Vaatamata JCDecaux Eesti OÜ-le antud soodustustele on JCDecaux Eesti OÜ ajavahemikul 01.01.2011 – 30.09.2012 õigeaegselt esitanud reklaamimaksudeklaratsioonid ja maksnud reklaamimaksu summas 10557,61 eurot.
Narva Linnavolikogu 26.01.2012 määrusega nr 2 „Reklaamimaksumäärus“ (§ 10 lõige 1) on ettenähtud alused reklaamimaksu soodustuse andmiseks. JCDecaux Eesti OÜ toetas ja toetab Narva linnas  kommunaalobjektide (bussiootepaviljonid) ehitamist ja nende kasutamist, millega tagab ühiskondlikud huvid (esitab tasuta reklaamipinnad Narva linna info, kultuuri- ja spordiürituste jne, ning linnakodanike teadete tasuta eksponeerimiseks).
Lisatud: 
JCDecaux Eesti OÜ  14.06.2012 taotlus; 

24.09.2012.a leping Narva Linnavalitsuse ja JCDecaux Eesti OÜ vahel. 

2. Õiguslikud alused
Kohalike maksude seaduse § 10 lõike 6 alusel “Linnavalitsusel on õigus anda reklaamimaksu soodustusi ja vabastusi volikogu poolt kehtestatud tingimustel ja korras”.  

Narva Linnavolikogu 26.01.2012 määruse nr 2 “Reklaamimaksumäärus” § 10 lõike 1 alusel Narva Linnavalitsus võib anda reklaami maksusoodustusi maksusmaksjale, kes on toetanud rahaliselt kommunaalobjektide ehitamist ja nende kasutamist ja on olemas muud  ühiskondlikud huvid.

3. Otsus

3.1. Anda JCDecaux Eesti OÜ-le (äriregistrikood 10348263) reklaamimaksu soodustust 100 % ulatuses reklaamile, mida eksponeeritakse  bussiootepaviljonidel.
3.2. Anda JCDecaux Eesti OÜ-le reklaamimaksu soodustust 100 % ulatuses reklaamile, mida eksponeeritakse linnateabekandjatel.

3.3. Anda JCDecaux Eesti OÜ-le reklaamimaksu soodustust 50 % ulatuses reklaamile, mida eksponeeritakse reklaamikonstruktsioonidel.

3.4. Käesoleva Korralduse punktis 3.1.-3.3. määratud reklaamimaksu soodustused jõustuvad alates reklaami esmakordse eksponeerimise päevast ja kehtivad Narva Linnavalitsuse ja JCDecaux Eesti OÜ (reg nr 10348263) vahel sõlmitud 24.09.2012.a Lepingu lõppemiseni  (31.12.2027.a).
3.5. Tunnistada kehtetuks 06.05.1999 Narva Linnavalitsuse korraldus nr 886-k „Maksumäära vähendamine OÜ Unicom Eesti (JCDecaux Eesti OÜ) reklaami paigaldamise eest“.
3.6. Tunnistada kehtetuks 14.06.2006.a Narva Linnavalitsuse korraldus nr 736-k „JCDecaux Eesti OÜ-le reklaamimaksu soodustuste andmine linnateabekandjatele“. 
4. Rakendussätted

4.1.  Narva Linna Arenduse ja Ökonoomika Ametil teha korraldus teatavaks JCDecaux Eesti OÜ-le
4.2. Korraldus jõustab seadusega sätestatud korras.

4.3. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemisest.

